《赠刘善叙往湖南并引》
明代·罗伦

爱汝今日湖南游，长风万里无清秋。江山有待亦吾土，兄弟相看是故侯。

直道每增知己重，老夫端为大家忧。天台旧有延生药，转手疲癃信尔瘳。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。